દીવાલો પર કયો કલર લગાવવો એનો વિચાર કરવો જરૂરી છે. રંગ માનવીની અંદર છુપાયેલા વ્યક્તિત્વને બહાર લાવે છે. સામાન્ય રીતે કોઈ છોકરીને તેની પસંદગીના રંગ વિશે પૂછીએ તો તે ગુલાબી રંગ પસંદ હોવાનું કહે, પરંતુ એ સમય હવે ગયો. હવે તેઓ સીઝનલ કલરની ડિમાન્ડ કરે છે. આજકાલ બાળકીઓ આછો જાંબુડિયો, ભૂરાશ પડતો લીલો રંગ કે આછા રંગ પસંદ કરે છે. અલબત્ત, છોકરાઓ બ્લુ કે બ્લુના અન્ય શેડ પસંદ કરે છે. ઘણા લોકો પરંપરાગત કલરમાંથી બહાર આવીને ઑરેન્જ, લાલ, બ્રાઉન અને અન્ય ભડક કલર પસંદ કરે છે.